ඊජිප්තුවේ IIIවන බෙරෙනිස්

බෙරෙනිස් III (ග්‍රීක: Βερενίκη; ක්‍රි.පූ. 120–80) හෙවත් ක්ලියෝපැට්රා බෙරෙනිස් යනුවෙන් හඳුන්වන්නේ ක්‍රි.පූ. 81 සිට 80 දක්වා ඊජිප්තුව පාලනය කළ රැජිනකි. ඇතැම්විට ඇය විසින් ක්‍රි.පූ. 101 සිට 88 දක්වා ඇගේ සැමියා/මාමණ්ඩිය වූ ටොලමි X ඇලෙක්සැන්ඩර් I සමග හවුල් පාලනයක් ද ගෙනයන්නට ඇත.බෙරෙනිස් III  ක්‍රිස් බෙනට් විසිනි

ක්‍රි.පූ. 120දී උපන් ඇය ටොලමි IX ලැතිරොස් සහ ක්ලියෝපැට්රා සෙලීන් I ගේ දියණිය වූවා ය. ටොලමි X ඇලෙක්සැන්ඩර් I විසින් ලැතිරොස්ගෙන් සිහසුන පැහැරගෙන සිය මෑණියන් (බෙරෙනිස්ගේ මිත්තණිය) වූ IIIවන ක්ලියෝපැට්රාව ඝාතනය කිරීමෙන් පසු ක්‍රි.පූ. 101දී ඇයට Xවන ටොලමි සමග විවාහ වීමට සිදු විය. ලැතිරොස් නැවත සිහසුනට පත්වූ පසු බෙරෙනිස්ට ඇගේ පාලනය අහිමි විය. නමුත් ක්‍රි.පූ. 81 අවසාන කාලයේ ලැතිරොස් මියයාමත් සමග, බෙරෙනිස් සිහසුනට පත්ව මාස හයක් රාජ්‍ය පාලනය මෙහෙයවූවා ය. මෙකල ඇය ජනතාවගේ ආදරයට පාත්‍රවූවා ය.

ක්‍රි.පූ. 80දී ඇයට ටොලමි XI ඇලෙක්සැන්ඩර් II සමග විවාහ වීමට බලකෙරිණි. ඉන් දින 19කට පසු ඔහු ඇයව මරාදැමී ය. මෙය ජනතාවගේ වෛරයට හේතුවූ අතර, ඔහුට එරෙහිව කැරලි ගැසූ ජනතාව දින කිහිපයකට පසු ඔහුව මරාදැමූහ.ටොලමි XI  ක්‍රිස් බෙනට් විසිනි

හැන්ඩල්ගේ ඔපෙරාවක් වන බෙරෙනිස් සඳහා තේමාව වී ඇත්තේ ද බෙරෙනිස්ගේ චරිතයයි.

මූලාශ්‍ර

Category:ක්‍රි.පූ. 120 උපත්
Category:ක්‍රි.පූ. 80 මරණ
ප්‍රවර්ගය:ටොලමියානු රාජවංශයේ පාරාවෝවරු
Category:ඊජිප්තු රාජ්‍ය කරන රැජිනියන්
Category:ටොලමියානු කුමරියන්
Category:ක්‍රි.පූ. 1වන සියවසේ රාජ්‍ය පාලිකාවන්
Category:ක්‍රි.පූ. 2වන සියවසේ රාජ්‍ය පාලිකාවන්
Category:ක්‍රි.පූ. 1වන සියවසේ අප්‍රිකානු පාලකයින්
Category:ක්‍රි.පූ. 2වන සියවසේ අප්‍රිකානු ජනයා
Category:ඊජිප්තුවේ ක්‍රි.පූ. 1වන සියවස
Category:ක්‍රි.පූ. 2වන සියවසේ ග්‍රීක ජනයා
Category:ක්‍රි.පූ. 1වන සියවසේ ග්‍රීක ජනයා